Mishta-shipu, eukuannu **(1) umeshkanamuau** innuat ua kushpitaui ueshkat. Innuat etaht ute innu-assit **(2) Mani-utenam**, ekuta nete **(3) uetshipaniht**. Mitshetuau tipatshimuipanat nikanishat eshpish minuatahk anite etaht Mishta-shipit. Eukuannitshe put nana nikaupan eshpish minuatak e **(4) papami-tetapit** anite Mishta-shipit tshessitutak ka tat eshku eka nakashimit.

Minu-tshitapatamupan nikan ka takuaitshet, tshika ui **(5) takuannu** mitshiminu nanitam tatuau nekauitaui nuash e takushiniht unatau-assiuat. Mitshena tipatshimuna kie **(6) mitshetuat** nananat innuat ka **(7) pimishkaht** nete Mishta-shipit tshetshi ut mitshishuht kie **(8) anim(i)uipanat** miam ka ishi-nikamut Pinip Mekenitsheu.

Mishta-shipu uiauitakaniti, uemut tshika ui uauinakanu **(9) utshashumeku**. Ashineu ne namesh issishuepan nutaupan kie animishiu tshetshi **(10) nipaiakanit** eshpish **(11) utshimakashut**.

Nanitam **(12) takuanikupan** mitshim anite etaht innuat. Nete **(13) matshiteu** Mishta-shipit, mishta-mitshena minisha/mina, mate **(14) anushkanat**, uteiminana, uishatshimina/uishatshiminana mak inniminana. Utshashumeku tau kie, mak kassinu **(15) shishipat/missipat** eishinakushiht.

Kashikat **(16) miamitunenitamani**, mishanikupan utapueienitamunuau **(17) tshimushuminuat/tshimushuminanat** kie tshukuminuat/tshukuminanat tshetshi pimishkaht **(18) Mishta-shipinu** eshakumipipuna.

Eukuannu **(19) ishinakuannikupan** umeshkanamuau kueshpitaui anitshenat kutakat innuat epiht anite pessish shipit. Mate unaman-shipiunnuat **(20) nataimuat** shipinu Etamamiu, nutashkuaniunnuat nemenu Nutashkuaniu-shipinu, ekuanitshiunnuat nemenu Ekuanitshiu-shipinu kie Patamiu-shipinu, pessamiunnuat nemenu Pessamiu-shipinu, pakut-shipiunnuat/pakua-shipiunnuat nenu Pakut-shipit/Pakua-shipit mak essipiunnuat nete Essipit.